open-index/open-wikipedia-markdown huggingface dataset:
Νικόλαος Μυρεψός

Ο **Νικόλαος Μυρεψός** (λατ. *Nicolaus Myrepsus*, τέλη 13ου αιώνα) ήταν Βυζαντινός ιατρός, γνωστός κυρίως για τη σύνοψη της ιατρικής επιστήμης που συνέγραψε και διασώθηκε μέχρι τις ημέρες μας.

## Βιογραφικά στοιχεία
Λίγα είναι γνωστά για τη ζωή του Νικολάου. Είναι πιθανώς ο ίδιος γιατρός που αναφέρεται από τον Γεώργιο Ακροπολίτη ως διακεκριμένος στο λειτούργημά του, αλλά αδαής στη φυσική φιλοσοφία. Ο Μυρεψός βρισκόταν στην αυλή του Αυτοκράτορα Ιωάννη Γ´ Δούκα στη Νίκαια, όταν παρατηρήθηκε η έκλειψη ηλίου της 6ης Οκτωβρίου 1241, που ακολουθήθηκε από τον θάνατο της αυτοκράτειρας Ειρήνης. Εκεί περιβαλλόταν με μεγάλο σεβασμό και υπόληψη από τον Αυτοκράτορα, και τού δόθηκε το αξίωμα του *[[Ακτουάριος|ακτουαρίου]]*. Τα στοιχεία αυτά συμφωνούν θαυμάσια με τις διάσπαρτες βιογραφικές πληροφορίες που βρίσκονται στο δικό του έργο. Σε αυτό αναφέρει τον Μοσουέ τον Νέο, ο οποίος απεβίωσε το 1015, τον «Μιχαήλ Άγγελο τον Βασιλικό», που πιθανότατα δεν είναι άλλος από τον Μιχαήλ Η´ Παλαιολόγο, τον Πάπα Νικόλαο, που είναι μάλλον ο Πάπας Νικόλαος Γ΄ (Πάπας από το 1277 ως το 1280), και τον Δόμινο ή Μάγιστρο Ιωάννη, που είναι πιθανώς ο ιατρός Ιωάννης Ακτουάριος (Ζαχαρίου). Εκτός από τη Νίκαια, ο Μυρεψός αναφέρει ότι έζησε και στην Αλεξάνδρεια, γεγονός για το οποίο αποκαλείται από κάποιες πηγές **Νικόλαος Αλεξανδρινός** (*Nicolaus Alexandrinus*).

## Το έργο του
Ο Νικόλαος συγκέντρωσε και αναθεώρησε αρχαία ελληνικά κείμενα, όπως τα γραπτά του Γαληνού, αλλά συνέγραψε και δική του σύνοψη της ιατρικής επιστήμης, υπό τον τίτλο *Δυνάμερον* (ή *Αντιδοτάριον*). Η σύνοψη αυτή αποτελείται από 48 ενότητες και περιέχει περισσότερες από 2500 ιατρικές συνταγές, ταξινομημένες κατά μορφή και ασθένεια. Τα περισσότερα δεδομένα που περιέχει αποτελούν ερανίσματα από παλαιότερους συγγραφείς, ενώ πολλές από τις θεραπείες του βασίζονται σε προλήψεις. Το *Δυνάμερον* παρέμεινε ο βασικός φαρμακευτικός κώδικας της Ιατρικής Σχολής του Πανεπιστημίου των Παρισίων μέχρι το 1651. Ο Νικόλαος Μυρεψός είναι γνωστός για το παρασκεύασμα «Aurea Alexandrina».

## Δείτε επίσης
* Βυζαντινή ιατρική

## Παραπομπές


## Πηγές
* Smith, William (επιμ.): *Dictionary of Greek and Roman Biography and Mythology*, 1870

Κατηγορία:Βυζαντινοί ιατροί
Κατηγορία:Συγγραφείς του 13ου αιώνα
Κατηγορία:Βυζαντινοί του 13ου αιώνα
Γοδεφρείδος ΦιτςΚλάρενς 5ος κόμης του Μάνστερ

Ο **Γοδεφρείδος ΦιτςΚλάρενς**, αγγλ. Godffrey FitzClarens (17 Φεβρουαρίου 1906 - 26 Αυγούστου 1975) από τον Οίκο του Αννοβέρου ήταν 5ος κόμης του Μάνστερ (Munster). Έγινε πολιτικός των Συντηρητικών.

## Βιογραφία
Ο Γοδεφρείδος-Γουλιέλμος-Ριχάρδος-Ούγος ήταν γιος του Χάρολντ-Εδουάρδου ΦιτςΚλάρενς ταγματάρχη και της Φράνσις-Ίζαμπελ-Ελέανορ Κέππελ.

Το 1928 διαδέχθηκε τον θείο του Ώμπρεϋ 4ο κόμη του Μάνστερ στον τίτλο του κόμη και στα έδρανα των Συντηρητικών στο Κοινοβούλιο. Το 1934 διορίστηκε στο ανάκτορο ως αντιπρόσωπος της Κυβέρνησης από την Εθνική Κυβέρνηση του Ράμσεϋ ΜακΝτόναλντ και έμεινε ως το 1938, οπότε τοποθετήθηκε στο Γενικό Ταμείο. Ένα έτος μετά έγινε υφυπουργός Πολέμου για οκτώ μήνες. 

Επέστρεψε στο Κοινοβούλιο το 1943, όταν ο Ουίνστον Τσώρτσιλ τον όρισε Κοινοβουλευτικό Γραμματέα για την Ινδία & Βιρμανία. Το 1944 υπηρέτησε ως υφυπουργός Εσωτερικών ως το επόμενο έτος, που εκλέχθηκαν οι Εργατικοί. Ο Τσώρτσιλ εκλέχθηκε πάλι το 1951 και ο Γοδεφρείδος έγινε υπουργός Άνευ Χαρτοφυλακίου (1954-57). Από το 1954 συμμετείχε στο Ιδιαίτερο Συμβούλιο. Εκτός από την πολιτική ήταν υποδιοικητής τού Σάρρεϋ (1957-73). Το 1957 έγινε ιππότης τού Τάγματος της Βρετανικής Αυτοκρατορίας.

Το 1975 απεβίωσε σε ηλικία 69 ετών και τον διαδέχθηκε ο 2ος εξάδελφός του Εδουάρδος-Κάρολος ΦιτςΚλάρενς ως 6ος κόμης του Μάνστερ.

## Οικογένεια
Νυμφεύτηκε το 1928 την Χίλαρυ Γουίλσον. Η σύζυγός του ήταν επιτυχημένη μουσικός και το 1958 ίδρυσε το "Ίδρυμα της κόμισσας του Μάνστερ" και απεβίωσε το 1979.

## Υποσημειώσεις


## Πηγές
* Kidd, Charles, Williamson, David (editors). Debrett's Peerage and Baronetage (1990 edition). New York: St Martin's Press, 1990

## Εξωτερικοί σύνδεσμοι
* Hansard 1803–2005: contributions in Parliament by the Earl of Munster

Κατηγορία:Οίκος του Αννόβερου
Μάχη του Σατώ-Τιερί (1814)

Η **Μάχη του Σατώ-Τιερί** (αγγλικά: Battle of Château-Thierry (1814)) διεξήχθη στις 12 Φεβρουαρίου 1814 μεταξύ της οπισθοφυλακής του Στρατού της Σιλεσίας (ενός μεικτού, ρωσοπρωσικού στρατού), ο οποίος τελούσε υπό τις διαταγές του στρατάρχη Γκέμπχαρτ Λέμπερεχτ φον Μπλύχερ, και γαλλικού στρατεύματος υπό τον αυτοκράτορα Ναπολέοντα Βοναπάρτη. Η μάχη τελείωσε με νίκη των Γάλλων.

## Πρελούδιο
Αφού κέρδισε μια σειρά εντυπωσιακών τακτικών νικών (που έγιναν συλλογικά γνωστές ως η Εκστρατεία των Έξι Ημερών), ο Ναπολέων αναζητούσε το τελικό χτύπημα στους Πρώσους, το οποίο θα σήμαινε το τέλος της συμμετοχής τους στον ΣΤ΄ Συνασπισμό εναντίον του. Την προηγούμενη μέρα είχε νικήσει τον Φαμπιάν φον Όστεν-Ζάκεν και τον Λούντβιχ Γιορκ φον Βάρτενμπουργκ στη μάχη του Μονμιράιγ (Montmirail), και τώρα ο Ναπολέων πρόλαβε την πρωσική οπισθοφυλακή υπό τον στρατηγό Γιορκ φον Βάρτενμπουργκ στον ποταμό Μάρνη κοντά στην κοινότητα Σατώ-Τιερί στην Καμπανία.

## Μάχη
Αφού έστειλε τον στρατάρχη Νέυ να ηγηθεί της επίθεσης, οι Γάλλοι διέσπασαν και εισέδυσαν στις πρωσικές γραμμές του Γιορκ φον Βάρτενμπουργκ, προκαλώντας βαριές απώλειες στους αντιπάλους τους. Η επίθεσή τους σταμάτησε από κάποιες τυχαία τοποθετημένες πρωσικές πυροβολαρχίες, επιτρέποντας στον Γιορκ φον Βάρτενμπουργκ ν΄ αποσυρθεί με καλή τάξη χωρίς να τραπεί σε ανοργάνωτη φυγή. Οι Πρώσοι είχαν 1.250 απώλειες στρατιωτών, οι Ρώσοι 1.500, και οι Γάλλοι 600. Επίσης, οι Γάλλοι κατέλαβαν εννέα κανόνια και πολλές αποσκευές και μεταγωγικά μέσα.

## Σημειώσεις


## Παραπομπές
* 

## Εξωτερικοί σύνδεσμοι
* 

Κατηγορία:Μάχες Ναπολεόντειων Πολέμων
Γοδεφρείδος ΦιτςΚλάρενς 3ος κόμης του Μάνστερ

Ο **Γοδεφρείδος ΦιτςΚλάρενς**, αγγλ. Geoffrey FitzClarens (18 Ιουλίου 1859 - 2 Φεβρουαρίου 1902) από τον Οίκο του Αννοβέρου ήταν 3ος κόμης του Μάνστερ (Munster).

## Βιογραφία
Ο Γοδεφρείδος-Γεώργιος-Γκόρντον ήταν ο πρωτότοκος (επιζήσας) γιος του Γουλιέλμου ΦιτςΚλάρενς 2ου κόμη του Μάνστερ και της Βιλελμίνας Κέννεντυ-Έρσκιν, κόρης του Τζον Κέννεντυ-Έρσκιν. Ο Γουλιέλμος ήταν εξάδελφος της Βιλελμίνας· οι δύο τους ήταν εγγόνια του Γουλιέλμου Δ΄ του Ηνωμένου Βασιλείου. 

Εισήλθε στον Βρετανικό στρατό ως υπολοχαγός της 2ης ταξιαρχίας Τυφεκιοφόρων και έλαβε μέρος στον Β΄ Αγγλο-Αφγανικό Πόλεμο (1879-80), όπου μετά τη μάχη του Αχμέντ-Κεΰλ εκστράτευσαν στην Κανταχάρ. Επίσης συμμετείχε στον Α΄ Πόλεμο των Μπόερς το 1881. Έγινε λοχαγός το 1888 και αποσύρθηκε 7 έτη μετά. Το 1896 έγινε λοχαγός των Σκώτων και τιμητικά ταγματάρχης. Με το τάγμα αυτό έλαβε μέρος στον Β΄ Πόλεμο των Μπόερς, όπου οι ανδραγαθίες του αναφέρθηκαν στους ανωτέρους του και τιμήθηκε με τη διάκριση του Τάγματος των Διακεκριμένων Υπηρεσιών. Εκεί στη Νότιο Αφρική διαδέχθηκε τον πατέρα του ως 3ος κόμης του Μάνστερ, υποκόμης του ΦιτςΚλάρενς και βαρόνος του Τιούκσμπουρυ. 

Δεν πρόλαβε να επιστρέψει, καθώς εννέα μήνες μετά έπαθε δυστύχημα στο Λέις Μάινς και απεβίωσε σε ηλικία 43 ετών. Ήταν άγαμος και τον διαδέχθηκε ο επόμενος επιζών αδελφός του Ώμπρεϋ.

## Αναφορές σε Πηγές


## Πηγές
* "Obituary - Earl of Munster". The Times (36682). London. 4 February 1902. p. 8.

Κατηγορία:Οίκος του Αννόβερου
Συμμιγής αριθμός

**Συμμιγής** λέγεται οποιοσδήποτε αριθμός αποτελείται από ακέραιους αριθμούς, που δηλώνουν διαφορετικές μονάδες τάξης ή αλλιώς που αποτελείται από δύο ή περισσότερα τμήματα σε διαφορετικές μονάδες μετρήσεως, οι οποίες αναφέρονται στο ίδιο φυσικό μέγεθος.  

Με συμμιγείς αριθμούς κυρίως εκφράζονται:
* Ο χρόνος
* Το βάρος (μάζα)
* Το μήκος
* Το εμβαδόν
* Ο όγκος
Για τη μέτρηση των μεγεθών αυτών χρησιμοποιούμε μια αρχική μονάδα, τις υποδιαιρέσεις και τα πολλαπλάσιά της.

## Παραδείγματα

* Χρόνος: 3 ημέρες 2 ώρες 3 λεπτά 20 δευτερόλεπτα
* Βάρος (μάζα): 3 κιλά 250 γραμμάρια
* Μήκος: 4 μέτρα 5 δεκατόμετρα 3 εκατοστόμετρα 2 χιλιοστόμετρα
* Επιφάνεια: 4 τετραγωνικά μέτρα 5 τετραγωνικά δεκατόμετρα 3 τετραγωνικά εκατοστόμετρα 2 τετραγωνικά χιλιοστόμετρα
* Όγκος: 4 κυβικά μέτρα  5 κυβικά δεκατόμετρα 3 κυβικά εκατοστόμετρα 2 κυβικά χιλιοστόμετρα
* Γωνία: 3° 3΄ 2΄΄

## Παραπομπές


Κατηγορία:Στοιχειώδης αριθμητική
Αλέξανδρος Βογορίδης

Ο Ηγεμόνας (*Knyaz*) **Αλέξανδρος Στεφάνου Βογορίδης** ( (*Алеко*) *Стефанов Богориди*, τουρκικά: *Αλέκο - πασάς*) (5 Απριλίου 1822 – 17 Ιουλίου 1910) ήταν Οθωμανός διπλωματικός υπάλληλος βουλγαρικής καταγωγής.

## Βιογραφία
Γεννήθηκε στην Κωνσταντινούπολη, και ήταν ο μικρότερος γιος ενός εκ των πλέον ισχυρών ατόμων στην Οθωμανική Αυτοκρατορία – του Στεφάνου Βογορίδη – και αδελφός του Νικολάου Βογορίδη, ο οποίος έγινε ισχυρός πολιτικός στη Μολδαβία. Ο Αλέξανδρος Βογορίδης φοίτησε στη Μεγάλη του Γένους Σχολή, στην Κωνσταντινούπολη και μετέπειτα στη Γαλλία.

Σπούδασε Αστικό Δίκαιο στη Γερμανία. Κατείχε υψηλόβαθμα αξιώματα σε δημόσιες θέσεις της Οθωμανικής Αυτοκρατορίας – μέλος του Συμβουλίου της Επικρατείας, Υπουργός Δημοσίων Έργων, Ταχυδρομείων και Τηλεγράφων, διπλωματικός αντιπρόσωπος στη Μολδαβία, μέλος της διπλωματικής αποστολής στο Ηνωμένο Βασίλειο της Μεγάλης Βρετανίας και της Ιρλανδίας και πρέσβης στην Αυστροουγγαρία (1876–1877).

Μετά το πόλεμο του 1877–1878 κατά της Ρωσικής Αυτοκρατορίας και την επακόλουθη Συνθήκη του Βερολίνου, ο Αλέξανδρος Βογορίδης ορίστηκε γενικός διοικητής της Ανατολικής Ρωμυλίας υπό την προστασία του Αυτοκράτορα Αλεξάνδρου Β΄ της Ρωσίας στις 13 Μαρτίου 1879 και διατηρήθηκε στο συγκεκριμένο αξίωμα μέχρι το 1884. Κατά τη διάρκεια της θητείας του ακολούθησε πολιτική διακρίσεων κατά της ελληνικής μειονότητας. Ήταν σε στενή σχέση με τους ηγέτες του Κόμματος των Φιλελευθέρων που εξορίστηκαν από το Πριγκιπάτο της Βουλγαρίας – Πέτρο Σλαβέικοφ και Πέτκο Καραβέλοφ.

Μετά τη παραίτηση του Αλεξάνδρου Α΄ το 1886, ο Αλέξανδρος Βογορίδης ήταν ένας από τους υποψήφιους για τον βουλγαρικό θρόνο. Απεβίωσε στο Παρίσι.

## Παραπομπές


Κατηγορία:Αξιωματούχοι της Οθωμανικής Αυτοκρατορίας
Πέτερ Σολ

Ο **Πέτερ Σολ** (*[[γερμανικά]]: Peter Scholl*), γεννημένος στις 5 Οκτωβρίου 1934 στο Λαρ, είναι πρώην Δυτικογερμανός συγγραφέας, πρωταθλητής και προπονητής της αντισφαίρισης.

## Καριέρα στην αντισφαίριση
Ο Σολ ήταν μαθητής τένις του Γκότφριντ φον Κραμ, έπαιξε για την Δυτική Γερμανία στο κύπελλο Ντέιβις το 1953 και το 1954 με ρεκόρ 1 νίκη και 4 ήττες.

Στο Πρωτάθλημα αντισφαίρισης Ανατολικής Μεσογείου στο μεικτό το 1957 ήταν νικητής με συμπαίκτρια την Ρόσι Ρέγιες.

Μετά το τέλος της καριέρας του έγινε προπονητής της αντισφαίρισης, σε συλλόγους στην Γερμανική ομοσπονδία κι αλλού.

## Συγγραφέας
Ο Σολ είναι επίσης συγγραφέας που έγραψε λογοτεχνικά έργα και ιστορία της αντισφαίρισης.

:Βιβλία του:
* *Tennis Haut niveau et compétition*, 1991, ASIN: B00NNN2GVC
* *Tennis*, 1995, ISBN 2016206462, ISBN 978-2016206461
* *Richtig tennisspielen*, 2002

## Παραπομπές

Κατηγορία:Δυτικογερμανοί αθλητές της αντισφαίρισης
Κατηγορία:Γερμανοί προπονητές της αντισφαίρισης
Κατηγορία:Γερμανοί συγγραφείς
Μανταλγκοβί

Το **Μανταλγκοβί **(μογγολικά: Мандалговь, παραδοσιακή γραφή: ᠮᠠᠨᠳᠠᠯᠭᠣᠪᠢ, επίσης γνωστό ως **Μανταλγκόβ**' ή **Μανταλγκομπί**) είναι η πρωτεύουσα της επαρχίας Ντουντγκόβι της Μογγολίας, περίπου 300 χλμ. νότια της Ουλάν Μπατόρ στα σύνορα με την Έρημο Γκόμπι. Είχε πληθυσμό 10.506 κατοίκων το 2005, ο οποίος μειώθηκε σε 10.299 άτομα το 2007. Το επίσημο διοικητικό όνομα της πόλης είναι το σουμ Σαϊντσαγκαάν. 

## Κλίμα
Το Μανταλγκομπί έχει κρύο ημίξηρο κλίμα (τύπος BSk της κλιματικής ταξινόμησης Κέππεν) που συνορεύει με το κρύο ερημικό κλίμα (τύπος *BWk *της κλιματικής ταξινόμησης Κέππεν), με ζεστά καλοκαίρια και πολύ κρύους χειμώνες. Οι περισσότερες κατακρημνίσεις πέφτουν ως βροχή το καλοκαίρι. Οι χειμώνες είναι πολύ ξηροί.

## Μεταφορές
Η πόλη συνδέεται με την Ουλάν Μπατόρ με έναν ασφαλτοστρωμένο δρόμο 300 χιλιόμετρων που ολοκληρώθηκε τον Οκτώβριο του 2013.

## Παραπομπές


## Εξωτερικοί σύνδεσμοι
* Το Μανταλγκομπί στην Εγκυκλοπαίδεια Μπριτάνικα
* Χάρτης στο uk.multimap.com

Κατηγορία:Πόλεις της Μογγολίας
Μπαρούουν-Ουρτ

Το **Μπαρούουν-Ουρτ **(μογγολικά: Баруун-Урт, παραδοσιακή γραφή: ᠪᠠᠷᠠᠭᠤᠨ ᠤᠷᠲᠤ) είναι μια πόλη στην ανατολική Μογγολία και η πρωτεύουσα της Επαρχίας Σιουχμπαατάρ. Η πόλη με τα περίχωρά της δημιουργεί ένα σουμ (επαρχία) της επαρχίας Σιουχμπαατάρ. Το σουμ του Μπαρούουν-Ουρτ έχει έκταση 59 τ.χλμ. και πληθυσμό 15.549 κατοίκων, με πυκνότητα πληθυσμό 265 κατοίκων ανά τ.χλμ το 2008. Σχηματίζει ένα ενκλάβιο εντός του σουμ Σιουχμπαατάρ. 

Το ορυχείο ψευδαργύρου Τεμερτίιν Οβόο βρίσκεται 13 περίπου χιλιόμετρα βόρεια από την πόλη.

## Πληθυσμού

## Μεταφορές
Το Αεροδρόμιο Μπαρούουν-Ουρτ (UUN/ZMBU) έχει ένα χωμάτινο διάδρομο. Υπάρχει τακτική πτήση που συνδέει την πόλη με την πρωτεύουσα κάθε Δευτέρα. Η πτήση λειτουργείται από την MIAT.

## Κλίμα
Το Μπαρούουν-Ουρτ έχει κρύο ημίξηρο κλίμα(τύπος BSk της κλιματικής ταξινόμησης Κέππεν) με μακρούς, πολύ ξηρούς και κρύους χειμώνες και σύντομα, θερμά καλοκαίρια. 

## Παραπομπές


Κατηγορία:Πόλεις της Μογγολίας
Ερρίκος ΦιτςΚλάρενς

O **Ερρίκος ΦιτςΚλάρενς**, αγγλ. Henry FitzClarence (27 Μαρτίου 1795 - Σεπτέμβριος 1817) από τον Οίκο του Αννοβέρου ήταν νόθο τέκνο του Γουλιέλμου Δ΄ της Βρετανίας.

## Βιογραφία
Ήταν ο δευτερότοκος από τα νόθα τέκνα του Γουλιέλμου Δ΄ και της ερωμένης του Δωροθέας Τζόρνταν, ηθοποιού, κόρης του Φράνσις Μπλάνντ εργαζόμενου στο θέατρο.

Οι γονείς του είχαν κάνει 5 αγόρια και 5 κορίτσα, στα οποία ο Γουλιέλμος Δ΄ έδωσε το επώνυμο ΦιτςΚλάρενς και τον πρώτο από αυτά, τον Γεώργιο τον έκανε κόμη του Μάνστερ. Ο Φρειδερίκος έγινε αντιστράτηγος, ο Αδόλφος υποναύαρχος και ο Αύγουστος δήμαρχος.

Γεννήθηκε στο Πέτερσχαμ και το 1795 απεβίωσε στην Ινδία σε ηλικία 22 ετών.

## Παραπομπές


## Πηγές
* The peerage

Κατηγορία:Οίκος του Αννόβερου
Φρειδερίκος ΦιτςΚλάρενς

Ο **Φρειδερίκος ΦιτςΚλάρενς**, αγγλ. Frederick FitzClarence (9 Δεκεμβρίου 179 - 30 Οκτωβρίου 1854) από τον Οίκο του Αννοβέρου ήταν συνταγματάρχης του Βρετανικού στρατού.

## Βιογραφία
Ήταν ο τρίτος από τους νόθους γιους τού Γουλιέλμου Δ΄ της Βρετανίας και της ερωμένης του Δωροθέας Τζόρνταν, ηθοποιού, κόρης του Φράνσις Μπλάνντ, εργαζόμενου στο θέατρο.

Από το 1814 εισήλθε στο Βρετανικό στρατό και έγινε λοχαγός στη Φρουρά Κόλντστριμ. Με ένα μικρό απόσπασμα από αυτούς υποστήριξε την αστυνομία για τη σύλληψη των συνωμοτών της οδού Κέιτο το 1820. Έπειτα από συμπλοκή έγινε η σύλληψη και εκεί κινδύνευσε η ζωή του, αλλά σώθηκε από τον λοχία Τζέιμς Γκράχαμ. Έφθασε στον βαθμό του συνταγματάρχη και του δόθηκε το 36ο Σύνταγμα των Ποδών του Χέρεφορντσαϊρ. Το 1831 του δόθηκε, όπως και στα αδέλφια του, ο τίτλος του λόρδου και η θέση τού "μικρότερου γιου τού μαρκησίου" στη σειρά Προτεραιότητας. Του απονεμήθηκε η διάκριση μεγαλόσταυρου του ιππότη του Β. Τάγματος των Γουέλφων και έγινε υποδιοικητής του Πόρτσμουθ και Γενικός Διοικητής της Νοτιοδυτικής περιφέρειας το 1874. 

Αργότερα το 1852 έγινε διοικητής του στρατού της Βομβάης. Δύο έτη μετά απεβίωσε εν υπηρεσία σε ηλικία 55 ετών.

## Οικογένεια
Νυμφεύτηκε το 1821 την Αυγούστα Μπόυλ, κόρη του Γεωργίου Μπόυλ κόμη της Γλασκώβης και είχε τέκνο:
* Αυγούστα 1824-1865.

## Αναφορές σε Πηγές


Κατηγορία:Οίκος του Αννόβερου
Νέο Σιδηροχώρι Ροδόπης

To **Νέο Σιδηροχώρι** είναι πεδινός οικισμός του δήμου Κομοτηνής στο νομό Ροδόπης σε υψόμετρο 15 μέτρα. Σύμφωνα με το σχέδιο Καλλικράτης, μαζί με την Αδριανή, το το Καλαμόκαστρο, το Μαυρομμάτι και το Μικρό Δουκάτο συναποτελούν την Τοπική Κοινότητα Νέου Σιδηροχωρίου που ανήκει στη Δημοτική Ενότητα Νέου Σιδηροχωρίου και σύμφωνα με την απογραφή 2011 ο πληθυσμός του ανέρχεται σε 891 κάτοικους. Ο πληθυσμός της Τοπικής Κοινότητας Νέου Σιδηροχωρίου ανερχόταν το 2021 σε 1070 κάτοικους.

## Ιστορικά στοιχεία
To Νέο Σιδηροχώρι βρίσκεται 13 χιλιόμετρα νοτιοδυτικά της Κομοτηνής ανάμεσα στα χωριά Αδριανή, Καλαμόκαστρο και Παγούρια. 

Δημιουργήθηκε από Θρακιώτες πρόσφυγες (*Σαμμακοβίτες*) από το Σιδηροχώρι (Σαμμακόβι ή Σαμμάκοβο) της Ανατολικής Θράκης το 1922. Οι Θρακιώτες πρόσφυγες από το Σιδηροχώρι (Σαμάκοβο) της Ανατολικής Θράκης έφεραν ως κειμήλιο την είκονα της Παναγίας Μουρτατιανής. Επίσης ο Ναός του Αγίου Θεοδώρου Νέου Σιδηροχωρίου κτίσθηκε σε ανάμνηση του ομώνυμου ναού στο Σιδηροχώρι (Σαμάκοβο) της Ανατολικής Θράκης.

Στο Νέο Σιδηροχώρι υπάρχει παιδικός σταθμός, Νηπιαγωγείο, Δημοτικό Σχολείο και Γυμνάσιο. 

## Εξωτερικοί σύνδεσμοι
* Μνήμες στο Νέο Σιδηροχώρι Ροδόπης
## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Αγραπιδόκαμπος (αποσαφήνιση)

Με το όνομα **Αγραπιδόκαμπος** υπάρχουν στην Αιτωλοακαρνανία οι παρακάτω οικισμοί:

*Αγραπιδόκαμπος Μακυνείας στο Δήμο Ναυπακτίας
*Αγραπιδόκαμπος Χαλκιοπούλων στο Δήμο Αμφιλοχίας
Λόπεσι Αχαΐας

Με το όνομα **Λόπεσι** αναφέρονταν στο παρελθόν, μέχρι το 1928, οι εξής οικισμοί στην Αχαΐα:

* οι Άγιοι Θεόδωροι Καλαβρύτων, πρώην Λόπεσι.
* ο Καταρράκτης Αχαΐας, πρώην Λόπεσι.

## Σημείωση
Την ίδια ονομασία συνεχίζει και φέρει το Λόπεσι Αιγιαλείας, παλιό χωριό της Αιγιαλείας και νυν γειτονιά/οικιστική θέση του χωριού Κουνινά.

## Δείτε επίσης

* Λιόπεσι

Κατηγορία:Αποσαφηνίσεις ελληνικών τοπωνυμίων
Αγραπιδόκαμπος Μακυνείας Αιτωλοακαρνανίας

Ο **Αγραπιδόκαμπος** είναι ημιορεινός οικισμός στην Ναυπακτία του νομού Αιτωλοακαρνανίας σε υψόμετρο 280 μέτρα.   

## Γεωγραφικά στοιχεία - Αξιοθέατα
Ο Αγραπιδόκαμπος βρίσκεται δυτικά της Ναυπάκτου σε απόσταση 16 χλμ. και 9 χλμ βόρεια της Μακύνειας. Το όνομα του χωριού προέρχεται από τη σύνθεση των λέξεων "άγρια", "απιδιά" και "κάμπος", δηλαδή κάμπος γεμάτος από αγραπιδιές (άγριες αχλαδιές). Η τοπική παράδοση αναφέρει ότι οι πρώτοι κάτοικοι του χωριού ήταν από το Νιόκαστρο, με υψόμετρο 820 μέτρα, που το καλοκαίρι κατέβαιναν χαμηλότερα για να ξεχειμωνιάσουν στο λεκανοπέδιο του Αγραπιδόκαμπου. Από παλιά, μαζί με τη Ρίζα, ήταν συνδεδεμένος με τη Μακύνεια (με παλιά ονομασία Μαμμάκω) και γνωστός στην ευρύτερη περιοχή της Ναυπακτίας για τη θειούχο ιαματική πηγή στη ρεματιά "Χαλούλαγα". Στη θέση "Ελληνικά", ανάμεσα στον Αγραπιδόκαμπο και τη Βελβίνα υπάρχουν ευρήματα αρχαίου ναού.

## Δημογραφικά στοιχεία
Ως οικισμός αναφέρεται επίσημα, μετά την Επανάσταση του 1821, το 1835 στο ΦΕΚ 19Α - 07/12/1835 να προσαρτάται στον τότε δήμο Ναυπάκτου. Μαζί με τον Άγιο Πολύκαρπο, τη Μακύνεια και τη Ρίζα συναποτελούν την Τοπική Κοινότητα Μακυνείας που ανήκει στη Δημοτική Ενότητα Αντιρρίου του Δήμου Ναυπακτίας και σύμφωνα με την απογραφή 2011 έχει πληθυσμό 7 κάτοικους.

### Απογραφές πληθυσμού

## Εξωτερικοί σύνδεσμοι
* Βελβίνα- αρχαιολογικός χώρος Βελβίνας (Ελληνικά)-Αγραπιδόκαμπος - αρχαίο θέατρο Μακύνειας    

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Κάρολος της Έσσης-Κάσσελ

Με το όνομα **Κάρολος της Έσσης-Κάσσελ** μπορεί να αναφέρονται οι:
* Κάρολος λαντγράβος της Έσσης-Κάσσελ 1654-1730, γιος του Γουλιέλμου ΣΤ΄ λαντγράβου της Έσσης-Κάσσελ.
* Κάρολος πρίγκιπας της Έσσης-Κάσσελ 1744-1836, γιος του Φρειδερίκου Β΄ λαντγράβου της Έσσης-Κάσσελ.
Προσκυνητές Ροδόπης

Οι **Προσκυνητές** είναι οικισμός της Θράκης στην Περιφερειακή Ενότητα Ροδόπης.

## Γενικά - ιστορικά στοιχεία
Οι Προσκυνητές βρίσκονται προς τα όρια με την Περιφερειακή Ενότητα Έβρου, κοντά στα παράλια του Θρακικού Πελάγους σε υψόμετρο 120 μέτρων. Απέχουν περίπου 23 χιλιόμετρα Ν.-ΝΑ. της Κομοτηνής και 52 χιλιόμετρα Δ.-ΒΔ. από την Αλεξανδρούπολη. Ο πληθυσμός της κοινότητας ανερχόταν σε 597 κατοίκους (2011).

Στις αρχές του 20ού αιώνα ο οικισμός κατοικείτο από Βούλγαρους, οι οποίοι αποχώρησαν μετά τις ανταλλαγές πληθυσμών που ακολούθησαν μεταξύ Ελλάδας και Βουλγαρίας, ενώ στη θέση τους εγκαταστάθηκαν Έλληνες πρόσφυγες από τη Βουλγαρία (από τους οικισμούς Μεγάλο και Μικρό Μπογιαλίκι της Ανατολικής Ρωμυλίας) και την Τουρκία (προερχόμενοι από την Καισάρεια).

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Δημοκρατική Ένωσις

Η ονομασία **Δημοκρατική Ένωσις** ή **Δημοκρατική Ένωση** μπορεί να σχετίζεται με τα παρακάτω λήμματα:

* Δημοκρατική Ένωση (Αλ. Παπαναστασίου), πολιτικό κόμμα του ίδρυσε ο Αλέξανδρος Παπαναστασίου το 1923.
* Δημοκρατική Ένωσις (1956) (ΦΙ.Δ.Ε) - Φιλελεύθερη Δημοκρατική Ένωσις. Εκλογικός συνασπισμός που έλαβε μέρος στις ελληνικές βουλευτικές εκλογές της 19ης Φεβρουαρίου 1956.
* Δημοκρατική Ένωσις (1958), πολιτικό κόμμα που ίδρυσε το 1958 ο Ηλίας Τσιριμώκος (μετέπειτα και πρωθυπουργός) με το οποίο συμμετείχε στην ίδρυση της Ένωσης Κέντρου το 1961
* Δημοκρατική Ένωση (1974), πολιτικό κόμμα που έλαβε μέρος μαζί με το Σοσιαλιστικό Κόμμα Ελλάδος σε κοινό συνδυασμό (ΦΔΕ-ΣΚΕ) στις εκλογές του 1974
Αγρίδι Ηλείας

Το **Αγρίδι** είναι πεδινός οικισμός του Νομού Ηλείας σε υψόμετρο 80 μέτρων. Διοικητικά, με το πρόγραμμα Καλλικράτης, ανήκει στην Δημοτική Ενότητα Βώλακος του Δήμου Πύργου και έχει 53 μόνιμους κατοίκους σύμφωνα με την απογραφή του 2011. Το χωριό βρίσκεται πολύ κοντά στην εθνική οδό Ε09 Πύργου - Κυπαρισσίας, ανάμεσα στα χωριά Επιτάλιο (Αγουλινίτσα), Αλφειούσα, Ανεμοχώρι και απέχει 10,5 χλμ νοτιοανατολικά της πόλης του Πύργου. Η παλιά ονομασία του ήταν **Αλποχώρι**, αποτελούσε έδρα κοινότητας και ανήκε στο νομό Μεσσηνίας. Το 1939 η κοινότητα αποσπάται στο νομό Ηλείας και το 1940 το μετονομάζεται σε Αγρίδιον. Μέχρι το 2010, σύμφωνα με το σχέδιο “Καποδίστριας”, ανήκε στο Τοπικό Διαμέρισμα Αγριδίου, του πρώην Δήμου Βώλακος του Νομού Ηλείας. Η τοπική κοινότητα Αγριδίου είναι χαρακτηρισμένη ως αγροτικός πεδινός οικισμός, με έκταση 4,312 χμ² (2011).
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Βώλακος
Κατηγορία:Δήμος Πύργου
Γκαρθία Γκαλίντεθ της Αραγωνίας

Ο** Γκαρθία Γκαλίντεθ **(ισπανικά: *García Galíndez*) ονομαζόμενος και ως **ο Κακός** (*ισπανικά: el Malo*, πέθανε το 833) ήταν Κόμης της Αραγωνίας (820-833). Τα λίγα στοιχεία για τη ζωή του, που συλλέχθηκαν από μεταγενέστερους ιστορικούς, βρίσκονται στον *[[Κώδικας της Ρόδας|Κώδικα της Ρόδας]]*.

## Βιογραφία
Ήταν γιος του Γκαλίντο Βελάσκο και της Φάκιλο, παντρεύτηκε την Ματρώνα, κόρη του Αθνάρ Α´ Γκαλίντεθ, κόμη της Αραγωνίας. Σκότωσε τον κουνιάδο του Θέντουλο και αποκήρυξε την Ματρώνα προκειμένου να παντρευτεί μια κόρη αγνώστου ονόματος (πιθανώς Νούνιλα), του βασιλιά της Παμπλόνα, Ίνιγο Αρίστα με την οποία είχε ένα γιο, τον Γκαλίντο Γκαρθές. Για την ενέργειά του αυτή απέκτησε το προσωνύμιο** "ο Κακός**". Σύμφωνα με την παράδοση, ο λόγος ήταν πως ο Θέντουλο και ο αδελφός του Γκαλίντο Α´ Αθνάρεθ του έκαναν μια φάρσα σε έναν αχυρώνα τη νύχτα της γιορτής του Σαν Χουάν.   

Ο Ίνιγο Αρίστα του έδωσε ένα μικρό στρατό με τον οποίο καθαίρεσε τον Αθνάρ Α´ Γκαλίντεθ και πήρε η κυβέρνηση της κομητείας της Αραγωνίας το 820. Το ίδιο έτος, επαναστάτησε ενάντια στην καρολίγγεια εξουσία, με τις δυνάμεις του ενωμένες με εκείνες του πεθερού του, του μονάρχη της Παμπλόνα.

Το έτος 824 υποστήριξε τον Ινίγκο Αρίστα ενάντια σε μια φραγκική αποστολή στη Ναβάρρα που είχε διαταχθεί από τον Λουδοβίκο τον Ευσεβή, υπό την ηγεσία των κομητών Αέμπλους και Αθνάρ Σάντσεθ. Με τη βοήθεια του μουσουλμάνου ηγέτη Μούσα ιμπν Μούσα (*Musa ibn Musa*), της οικογένειας των Μπανού Κασί, οι Φράγκοι ηττήθηκαν στη δεύτερη μάχη της Ρονκεσβάλλ.

## Δείτε επίσης
* Κατάλογος μοναρχών της Αραγωνίας

## Παραπομπές


## Βιβλιογραφία
* 
* 

Κατηγορία:Μονάρχες της Αραγωνίας
Κατηγορία:Ιστορία της Αραγωνίας
Νέο Αγρίδιο Αιτωλοακαρνανίας

Το **Νέο Αγρίδι** είναι ημιορεινό χωριό της Στερεάς Ελλάδας στην Περιφερειακή Ενότητα Αιτωλοακαρνανίας σε υψόμετρο 340 μέτρων.

## Γεωγραφικά - ιστορικά στοιχεία
Το Νέο Αγρίδι βρίσκεται στην κοιλάδα του ποταμού Ίναχου, που είναι παραπόταμος του Αχελώου, Β. - ΒΔ. του Αγρινίου σε απόσταση 60 χλμ. από αυτήν. Είναι κτισμένο κοντά στην επαρχιακή οδό Πατιοπούλου - Χαλκιόπουλου, ανάμεσα στα χωριά Άγιος Νικόλαος, Γραμματσούλι και Σκατζόκαμπος.

Ως οικισμός αναγνωρίστηκε για πρώτη φορά το 1961 και προσαρτήθηκε στην ήδη υπάρχουσα κοινότητα Αγριδίου. Διοικητικά, σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τη Δρομίτσα και την Κάμινο συναποτελούν τη Κοινότητα Αγριδίου που υπάγεται στη Δημοτική Ενότητα Ίναχου του Δήμου Αμφιλοχίας ενώ έχει πληθυσμό 85 μόνιμους κατοίκους σύμφωνα με την απογραφή του 2011.

### Το Αγρίδι
Ο ιστορικός οικισμός της περιοχής είναι το **Αγρίδι**, που βρίσκεται 3 χλμ. δυτικά του Νέου Αγριδίου. Αυτό είναι το χωριό που αναφέρεται, την περίοδο της Τουρκοκρατίας, μεταξύ των χωριών του Βάλτου. Μετά την Επανάσταση του 1821 και τη λήξη των συγκρούσεων, το 1828, υπήρξε ερήμωση από κατοίκους της περιοχής. Στην απογραφή και διανομή χρηματικής βοήθειας που έκανε τότε ο Καποδίστριας το χωριό αναφέρεται με πληθυσμό 18 κατοίκους. Το 1836 καταγράφεται στον τότε Δήμο Ιδομένης της επαρχίας Βάλτου. Με το ΦΕΚ 261Α - 31/08/1912 αποσπάται από το δήμο Θυάμου και ορίζεται έδρα της νεοϊδρυθήσης κοινότητας Αγριδίου. Το 1991 ο οικισμός Αγρίδι καταργείται και προσαρτάται στον οικισμό Νέο Αγρίδιο (επίσημα Νέον Αγρίδιον) της κοινότητας Αγριδίου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Αδόλφος ΦιτςΚλάρενς

Ο **Αδόλφος ΦιτςΚλάρενς**, αγγλ. Adolphus FitzClarens (18 Φεβρουαρίου 1802 - 17 Μαΐου 1856) από τον Οίκο του Αννοβέρου ήταν υποναύαρχος του Βρετανικού Ναυτικού.

## Βιογραφία
Ήταν ο τέταρτος από τους νόθους γιους του Γουλιέλμου Δ΄ της Βρετανίας και της ερωμένης του Δωροθέας Τζόρνταν, ηθοποιού, κόρης του Φράνσις Μπλάνντ, εργαζόμενου σε θέατρο. 

Γεννήθηκε στο μέγαρο Μπούσυ Χάουζ του Μίντλεσεξ και ήταν οικότροφος σε σχολείο του Σάνμπουρυ επί του Τάμεση. Σε ηλικία 11 ετών εστάλη για Ναυτική σταδιοδρομία στο πλοίο *Νιούκαστλ*, που ταξίδευε στη Βόρεια Αμερική και στη Μεσόγειο. Το 1821 έγινε υποπλοίαρχος στο πλοίο *Ευρύαλος* και δύο έτη μετά έγινε πλωτάρχης. Υπηρέτησε τα πλοία *Μπρισκ* και *Ρέντγουϊνγκ* στη Βόρειο Θάλασσα. Όταν προήχθη το 1824 σε πλοίαρχο, ανέλαβε το *Αριάδνη*, το *Τσάλεντζερ* και το *Παλλάς*.

Με την άνοδο του πατέρα του στο θρόνο το 1830 έγινε διοικητής της β. θαλαμηγού *β. Γεώργιος*. Ο πατέρας του απένεμε σε αυτόν και τους αδελφούς του το 1831 τον τίτλο τού λόρδου και τη θέση τού "νεότερου γιου τού μαρκησίου" στη σειρά Προτεραιότητας· έγινε ιππότης το επόμενο έτος. Έγινε υπεύθυνος τού β. Βεστιαρίου (1830) και άρχων τού β. Κοιτώνος (1833). 

Το 1837 τον πατέρα του, που δεν είχε νόμιμους γιους, τον διαδέχθηκε η ανιψιά του Βικτώρια της Βρετανίας και ο Αδόλφος διατήρησε τη θέση του στη β. θαλαμηγό, ώσπου προήχθη σε υποναύαρχο το 1853, Τη νέα θέση δεν την ήλπιζε ως νόθος γιος και συγκινήθηκε που την έλαβε. Το 1848 έγινε βοηθός τού στρατοπέδου. Το 1856 απεβίωσε στο Νιούμπουργκ Πράιορυ, άγαμος. Τάφηκε μέσα στο ιερό του ναού του Αγ. Μιχαήλ στο Κόξγουολντ.

## Αναφορές σε Πηγές


## Πηγές
* O'Byrne, William Richard (1849). "Wikisource link to FitzClarence, Adolphus". Wikisource link to A Naval Biographical Dictionary. John Murray. Wikisource.
* "FitzClarence, Lord Adolphus (1802–1856)". Oxford Dictionary of National Biography. 2004. Retrieved 14 October 2007.

## Εξωτερικοί σύνδεσμοι
* 

Κατηγορία:Οίκος του Αννόβερου
Αύγουστος ΦιτςΚλάρενς

Ο **Αύγουστος ΦιτςΚλάρενς**, αγγλ. Augustus FitsClarens (1 Μαρτίου 1805 - 14 Ιουνίου 1854) από τον Οίκο του Αννοβέρου ήταν εφημέριος στο Μάπλενταραμ του Όξφορντσαϊρ.

## Βιογραφία
Ήταν ο πέμπτος από τα νόθα τέκνα του Γουλιέλμου Δ΄ της Βρετανίας και της Δωροθέας Τζόρνταν, ηθοποιού, κόρης του Φράνσις Μπλάνντ, εργαζόμενου στο θέατρο. Αδέλφια του ήταν ο Γεώργιος κόμης του Μάνστερ, υποστράτηγος, ο Φρειδερίκος συνταγματάρχης και ο Αδόλφος υποναύαρχος.

Αρχικά εφημέριος του πατέρα του, έγινε μετά εφημέριος (vicar) του Μάπλενταραμ στο Όξφορντσαϊρ. Ο Γουλιέλμος Δ΄ ήταν πλούσιος ευεργέτης του ναού και της ενορίας: μεταξύ των δώρων του ήταν το ρολόι του πύργου με τα αρχικά "W. R." (William Rex). Έκανε γενναίες συνεισφορές για την επέκταση της οικίας του εφημέριου και περιέλαβε γειτονικές περιοχές στην ενορία, ώστε με τα έσοδα αυτών να κτισθεί σχολείο. Το θαυμάσιο αργυρό πινάκιο κοινωνίας που αφιερώθηκε στο ναό από τον Αύγουστο μετά την τοποθέτησή του εκεί, είναι μάλλον δώρο σε αυτόν τού πατέρα του. 

Το 1830 ο πατέρας του ανέλαβε βασιλιάς και ο Αύγουστος ορίστηκε τακτικός εφημέριός του και το 1831 του δόθηκε, όπως και στα αδέλφια του, ο τίτλος του λόρδου και η θέση του "νεότερου γιου του μαρκησίου" στη σειρά Προτεραιότητας. Διορίστηκε εφημέριος της νόμιμης συζύγου του Γουλιέλμου Δ΄, της Αδελαΐδας των Βέττιν-Σαξονίας-Μάινινγκεν το 1832. Σπούδασε στο Κολέγιο Τρίνιτυ του Κέιμπριτζ και αποφοίτησε ως πτυχιούχος της Νομικής (LΒ) το 1832 και διδάκτωρ της Νομικής (LD) τρία έτη μετά. 

## Οικογένεια
Νυμφεύτηκε το 1845 τη Σάρρα-Ελισάβετ-Αικατερίνη Γκόρντον, κόρη του λόρδου Ερρίκου Γκόρντον, ταγματάρχη και είχε τέκνα:
* Δωροθέα 1845-1870, παντρεύτηκε τον Τόμας-Γουίλιαμ Γκοφ.
* Εύα 1847-1918.
* Βεατρίκη 1847-1909, δίδυμη της Εύας.
* Ερρίκος-Εδουάρδος 1853-1930.

## Αναφορές σε Πηγές


Κατηγορία:Οίκος του Αννόβερου
Συμβουλευτική

Ο όρος **Συμβουλευτική** μπορεί να σχετίζεται με τα λήμματα:

* Συμβουλευτική ψυχολογία. Κλάδος της ψυχολογίας.
* Συμβουλευτική διαβίωσης. Διαδικασία εκπαίδευσης για την επίτευξη ενός προσωπικού ή επαγγελματικού στόχου.
* Συμβουλευτική σταδιοδρομίας. Διαδικασία εκπαίδευσης με ειδίκευση στον επαγγελματικό προσανατολισμό.
* Συμβουλευτική φιλοσοφία (φιλοσοφική συμβουλευτική). Είναι η εφαρμογή φιλοσοφικής συλλογιστικής, νοητικής ανάλυσης και λογικής στα προσωπικά διλήμματα, ηθικά προβλήματα και ανησυχίες που αντιμετωπίζουν καθημερινά τα άτομα.
Λουδοβίκος Ροδόλφος του Αννοβέρου

O **Λουδοβίκος-Ροδόλφος**, γερμ, Ludwig-Rudolph (21 Νοεμβρίου 1955 - 28 Νοεμβρίου 1988) από τον Οίκο των Γουέλφων-Αννοβέρου ήταν πρίγκιπας του Αννοβέρου. Έγινε μουσικός παραγωγός.

## Βιογραφία
Ήταν ο δευτερότοκος γιος του Ερνέστου-Αυγούστου Δ΄ πρίγκιπα (τιτουλάριου βασιλιά) του Αννοβέρου & του Μπράουνσβαϊγκ και της Όρτρουτ, κόρης του Αλβέρτου πρίγκιπα του Σ.Χ.Σ.Γκλύξμπουργκ. Ο πατέρας του ήταν εγγονός του Γουλιέλμου Β΄ αυτοκράτορα της Γερμανίας.

Ο Λουδοβίκος-Ροδόλφος-Γεώργιος-Γουλιέλμος-Φίλιππος-Φρειδερίκος-Βόλραντ-Μαξιμιλιανός γεννήθηκε στο Αννόβερο της Κάτω Σαξονίας και σπούδασε μουσικός παραγωγός στο Λος Άντζελες και στο Λονδίνο. Ήταν Λουθηρανός και θέλησε να νυμφευτεί την Ισαβέλλα, που ήταν Καθολική. Σύμφωνα με την πράξη του 1772 για τους απογόνους του Γεωργίου Β΄, για να είναι νόμιμος στη διαδοχή, ο γάμος του έπρεπε να έχει την άδεια της βασίλισσας, που του την έδωσε. Η Ισαβέλλα ήταν απόγονος του Οίκου ντε Λα Τόρρε, που κυβέρνησε το Μιλάνο πριν τους Βισκόντι. Ο γάμος έγινε το Σεπτέμβριο του 1987 και το Φεβρουάριο του 1988 γεννήθηκε ο γιος τους Όθωνας. 

Το Νοέμβριο του 1988 έκαναν φιλική συγκέντρωση στο σπίτι τους Κένικινβιλα στο Γκμούντεν, που τους είχε δοθεί από τον μεγαλύτερο αδελφό τού Λουδοβίκου-Ροδόλφου, τον Ερνέστο-Αύγουστο Ε΄. Μετά το τέλος της διασκέδασης βρέθηκε η Ισαβέλλα στο κρεβάτι της αναίσθητη, διπλωμένη επάνω στην κλίνη της. Δεν συνήλθε και οι αρχές βρήκαν σύριγγες, κοκαΐνη και ηρωΐνη. Άρχισαν έρευνες· ο Λουδοβίκος-Ροδόλφος, που ήταν από πριν ύποπτος για παράνομες αγορές ναρκωτικών, τηλεφώνησε στον μεγαλύτερο αδελφό του, του ζήτησε να αναλάβει τη φροντίδα του 10 μηνών γιού του και βρέθηκε μερικές ώρες αργότερα στο κυνηγετικό περίπτερο της οικογένειας στη λίμνη Τράουν μέσα στο αυτοκίνητό του με ένα όπλο στο στόμα του, σκοτωμένος από σφαίρα. Ήταν 33 ετών· με την αυτοκτονία η Αστυνομία σταμάτησε τις έρευνες.

Το ζεύγος τάφηκε στο Γκρύναου ιμ Άλμταλ της Αυστρίας· ήταν 14 μήνες σχεδόν παντρεμένοι. Στους γονείς της Ισαβέλλας δόθηκε η επιμέλεια του Όθωνα, που έμεινε στον πύργο τους, στο Μπάιμπουρκ της Αυστρίας. 

## Οικογένεια
Νυμφεύτηκε το 1987 την Ισαβέλλα, πρώην μοντέλο μόδας, κόρη του Άριπραντ κόμη φον Τουρν & Βαλβασίνα-Κόμο-Βερτσέλι και είχε τέκνο:
* *Όθων-Ερρίκος*-Άριπραντ-Γεώργιος-Ιωάννης-Ερνέστος-Αύγουστος-Βικέντιος-Έγκμοντ-Φραγκίσκος γενν. 1988, πρίγκιπας του Αννοβέρου. Σπούδασε Τέχνη στο Πανεπιστήμιο του Μπράουνσβαϊγκ.

## Αναφορές σε Πηγές


## Εξωτερικοί σύνδεσμοι
* Prince Ludwig Rudolph of Hanover at Find a Grave.

Κατηγορία:Οίκος του Αννόβερου
Θεόδωρος Άγγελος

Ο **Θεόδωρος Άγγελος** ήταν συνηγεμόνας της Θεσσαλίας από περίπου το 1289 έως τον θάνατό του προς το 1299.

Ο Θεόδωρος ήταν τρίτος υιός του Ιωάννη Α΄ Δούκα, ηγεμόνα της Θεσσαλίας μέσω της συζύγου του, η οποία είναι μόνο γνωστή με το μοναστικό όνομα της, *Υπομονή*. Όταν ο Ιωάννης απεβίωσε το 1289 (ή λίγο νωρίτερα), τον διαδέχτηκε ο μεγαλύτερος αδερφός του Θεόδωρου, Κωνσταντίνος, ωστόσο ο Θεόδωρος ηγεμόνευσε από κοινού με τον αδερφό του. Αρχικώς, οι δύο αδερφοί βρίσκονταν υπό την κηδεμονία της θείας τους Άννας Παλαιολογίνας Καντακουζηνής, καθώς ήσαν ανήλικοι. Έχοντας λάβει τον τίτλο του Σεβαστοκράτωρα το 1295, ο Θεόδωρος σχεδιαζόταν να παντρευτεί την Αρμένια πριγκίπισσα Θεοφανώ, ωστόσο το σχέδιο αυτό απέτυχε. Ηττήθηκε σε μάχη από τον Βυζαντινό στρατηγό Μιχαήλ Δούκα Γλαβά Ταρχανειώτη, και πέθανε περί το 1299.

## Παραπομπές

## Πηγές
* 
* 
* 
* 

Κατηγορία:Κυβερνήτες της μεσαιωνικής Θεσσαλίας
Κατηγορία:Βυζαντινοί του 13ου αιώνα
Θεοδωρος
Κατηγορία:Σεβαστοκράτορες
Κατηγορία:Μονάρχες του 13ου αιώνα στην Ευρώπη
Κατηγορία:Υπάτη
Γκαλίντο Γκαρθές της Αραγωνίας

O **Γκαλίντο Γκαρθές** (ισπανικά: *Galindo Garcés*) ήταν Κόμης της Αραγωνίας στην Ισπανική Μαρκιωνία στις αρχές του 9ου αιώνα (833 - 844). 

Η προέλευση του κόμη Γκαλίντο Γκαρθές παραμένει στις μέρες μας σκοτεινή. Το μόνο γνωστό πιστοποιητικό που τον τεκμηριώνει είναι μια δωρεά του ίδιου (όπου αναφέρεται ως* Galindo comes, filius Garsiani*) και της γυναίκας του Γκουλδρεγούθ *(Guldreguth)* προς το Αββαείο του Αγίου Πέτρου της Σιρέσα (*San Pedro de Siresa*). Ως ημερομηνία αυτού του εγγράφου αναφέρεται κάποια 25η Νοέμβριου, κατά τη βασιλεία του Αυτοκράτορα Λουδοβίκου του Ευσεβούς (814-840). Δεν μπορεί να αποσαφηνιστεί με σιγουριά για το αν πρόκειται για τον ίδιο Γκαλίντο που αναφέρεται σε ένα προηγούμενο πιστοποιητικό (των ετών 808-821), γνωστός εκεί ως "*Domnus Galindo, gratia Dei commes*", .

Η μονή του Αγίου Πέτρου της Σιρέσα, που αναφέρεται για πρώτη φορά κυρίως στα δύο αυτά έγγραφα, βρίσκεται στην Κοιλάδα του Ετσό (*Valle de Hecho*) και ανήκε στη δικαιοδοσία της κομητείας της Αραγωνίας. Δεν γίνεται σαφές σε αυτό, το αν ο Γκαλίντο Γκαρθές διετέλεσε ο ίδιος ως κόμης στην Αραγωνία, και ως εκ τούτου αυτό παραμένει αμφίβολο, ειδικά από την στιγμή που ο ίδιος δεν αναφέρεται στον Κώδικα της Ρόδας (*Codex de Roda)*, στη γενεαλογική περίληψη της δυναστείας των κομητών της Αραγωνίας. Το πιστοποιητικό του προσδιορίζεται χρονικά από τον ιστορικό Antonio Ubieto Arteta στην περίοδο μεταξύ των ετών 828 και 833, που αντιστοιχεί περίπου στην εποχή της θητείας του κόμη Αθνάρ Α´ Γκαλίντεθ και του γαμπρού του Γκαρθία Γκαλίντεθ του "Κακού" . Με βάση αυτή την χρονολογική προσέγγιση, είναι πιθανό ο Γκαλίντο Γκαρθές να πρόκειται για τον γιο του Γκαρθία Γκαλίντεθ. Επίσης, μια πιθανή κοινή ταυτότητα του ίδιου με τον Γκαλίντο Α´ Αθνάρεθ (που πέθανε μετά το 867) – εάν θεωρήσει κανείς το συγκεκριμένο πατρώνυμο (Γκαρθές=του Γκαρθία) ως λανθασμένο – παραμένει υποθετική, αφού αυτός εκείνη την υποτιθέμενη περίοδο, θα ήταν πιθανότατα πολύ πολύ νέος για να αναλάβει μη εξουσιοδοτημένες ενέργειες.

## Δείτε επίσης
* Κατάλογος μοναρχών της Αραγωνίας

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι
* CONDES de ARAGÓN 809-1035 bei fmg.ac.

Κατηγορία:Μονάρχες της Αραγωνίας
Κατηγορία:Ιστορία της Αραγωνίας
Ερρίκος του Αννοβέρου

Ο **Ερρίκος**, γερμ. Heinrich (γενν. 29 Απριλίου 1961) από τον Οίκο των Γουέλφων-Αννοβέρου είναι πρίγκιπας του Αννοβέρου. Έγινε ιστορικός και εκδότης στο Γκέτινγκεν.

## Βιογραφία
Είναι ο τρίτος γιος του Ερνέστου-Αυγούστου Δ΄ πρίγκιπα (τιτουλάριου βασιλιά) του Αννοβέρου και της Όρτρουτ, κόρης του Αλβέρτου πρίγκιπα του Σ.Χ.Σ.Γκλύξμπουργκ. Ο Ερνέστος-Αύγουστος Δ΄ ήταν από τον πατέρα του 5ος απόγονος του Γεωργίου Γ΄ της Βρετανίας και από τη μητέρα του εγγονός Γουλιέλμου Β΄ αυτοκράτορα της Γερμανίας.

Ο Ερρίκος-Ιούλιος-Χριστιανός-Όθων-Φρειδερίκος-Φραγκίσκος-Αντώνιος-Γκύντερ γεννήθηκε στο Αννόβερο της Κάτω Σαξονίας και μεγαλύτερος αδελφός του είναι ο Ερνέστος-Αύγουστος Ε΄, επικεφαλής τού Οίκου. Το βασίλειο τού Αννοβέρου καταργήθηκε το 1866. Ο πατέρας του, ως απόγονος τού Γεωργίου Γ΄ ήταν και πρίγκιπας της Βρετανίας, αλλά στον Α΄ Παγκόσμιο Πόλεμο με την πράξη τού 1917 έχασε τον τίτλο αυτόν, ως εγγονός τού Γουλιέλμου Β΄. Το 1918 καταργήθηκε και το δουκάτο τού Μπράουνβαϊγκ. 

Ίδρυσε και διευθύνει την εκδοτική Εταιρεία MatrixMedia Verlag στο Γκέτινγκεν. Επικεντρώνεται γενικά σε θέματα ιστορίας· ιδιαίτερα της τοπικής ιστορίας της Κάτω Σαξονίας, στην οποία βρισκόταν το βασίλειο τού Αννοβέρου και το δουκάτο τού Μπράουνσβαϊγκ και της ιστορίας τού Οίκου των Γουέλφων. Ο εκδοτικός οίκος εκδίδει μονογραφίες, ιστοριογραφίες, απομνημονεύματα, εικονογραφημένα βιβλία και ταινίες. Επιπλέον είναι υπεύθυνος του ιστότοπου τού Οίκου, τού Welfen.de.

## Οικογένεια
Από τη σχέση του με την καλλιτέχνη καμπαρέ Ντεζιρέ Νικ έχει φυσικό τέκνο:
* (νόθος) Όσκαρ-Νικ γενν. 1996.

Νυμφεύτηκε το 1999 την Τύρα φον Βέστερνχαγκεν, κόρη του Δρ. Μπούρκχαρτ φον Βέστερνχαγκεν καθηγητή Ιατρικής, και έχει τέκνα:
* Αλβέρτος γενν. 1999.
* Ευγενία γενν. 2001.
* Ιούλιος γενν. 2006.

## Εργογραφία
Έχει συγγράψει τα κάτωθι με το όνομα Χάινριχ φον Χαννόφερ:
* Γεώργιος Β΄ βασιλιάς και εκλέκτορας.
* Εξουσία, δολοπλοκίες και δύναμη: Γουέλφοι και Ρομάνοφ στην Αυλή των τσάρων.
* Οι Γουέλφοι του Αννοβέρου.
* Οι γυναίκες στην Αυλή των Γουέλφων.
* Ελισάβετ δούκισσα του Κάλενμπερκ
* Όχι για λογαριασμό της Αυτού Μεγαλειότητος.
* Το Αννόβερο μεταξύ των δυνάμεων της Ευρώπης.

## Αναφορές σε Πηγές και Υποσημειώσεις


## Εξωτερικοί σύνδεσμοι
* www.Welfen.de – Official site of the House of Hanover
* 

Κατηγορία:Οίκος του Αννόβερου
Χριστιανός του Αννοβέρου

Ο **Χριστιανός** (γερμ. *Christian*) από τον Οίκο του Αννοβέρου είναι πρίγκιπας του Αννοβέρου.

## Βιογραφία
Είναι ο δευτερότοκος γιος του Ερνέστου-Αυγούστου Ε΄ πρίγκιπα (τιτουλάριου βασιλιά) του Αννοβέρου και της Σαντάλ Χοκουλί ιδιοκτήτριας Ελβετικής Σοκολατοποιΐας, κόρης Ελβετού επιχειρηματία ακινήτων. Ο πατέρας του ήταν απόγονος του Γουλιέλμου Β΄ αυτοκράτορα της Γερμανίας, της Βικτωρίας της Βρετανίας, του Γεωργίου Γ΄ της Βρετανίας, του Χριστιανού Θ΄ της Δανίας, κά.

Ο Χριστιανός Ερρίκος Κλήμης Παύλος Φρανκ Πέτρος Γουέλφος Γουλιέλμος-Ερνέστος Φρειδερίκος-Φραντς γεννήθηκε στο Χίλντεσχαϊμ της Κάτω Σαξονίας· βαπτίστηκε στο κάστρο Μαρίενμπουρκ και -μετά το Χριστιανός- έλαβε το όνομα καθενός από τους αναδόχους του. Οι γονείς του διαζεύχθηκαν το 1997 και ο πατέρας του δύο έτη μετά νυμφεύτηκε την Καρολίνα των Γκριμάλντι πριγκίπισσα του Μονακό και μετακόμισαν στο Φονταινεμπλώ του Παρισιού. Σπούδασε στο Κολέγιο Μάλβερν.

### Δραστηριότητες
Παρίστατο στην ανάληψη του Αλβέρτου Β΄ ως πρίγκιπα του Μονακό, αδελφού της Καρολίνας και στον γάμο του με την Σάρλιν Γουίτστοκ. Το 2004 ο πατέρας του παραχώρησε στον Χριστιανό και στον πρωτότοκο Ερνέστο-Αύγουστο ΣΤ΄ τις ιδιοκτησίες του Οίκου του Αννοβέρου: το κάστρο Μαρίενμπουρκ, κά. Οι δύο πρίγκιπες, γα να ανταπεξέλθουν στις δαπάνες του κάστρου, πώλησαν ορισμένα αντικείμενά του στις Δημοπρασίες του Σάθμπυ. Ο Χριστιανός το 2015 παρευρέθη στην εξόδιο ακολουθία της Αλεξάνδρας, συζύγου του μεγάλου θείου του Γουέλφου-Ερρίκου πρίγκιπα του Αννοβέρου.

## Οικογένεια
Νυμφεύτηκε το 2018 την Αλεσάντρα ντε Όσμα από το Περού και είχε τέκνα:
* Νικόλαος, πρίγκιπας του Ανοβέρου.
* Σοφία.

## Τίτλοι
Σύμφωνα με τη νομοθεσία της Βαϊμάρης του 1919 οι τίτλοι είναι ανεπίσημοι και υπάρχουν μόνο ως επίθετα. Έτσι μέσα στη Γερμανία, στο όνομά του *Χρίστιαν κλπ πριντς φον Χανόφερ*, το "πρντς φον Χανόφερ" είναι επώνυμο και όχι τίτλος. Η προσφώνησή του *Β. Υψηλότητα* αποδίδεται από συνήθεια.

## Αναφορές σε πηγές


## Εξωτερικοί σύνδεσμοι
* Official Website of the House of Welf

Κατηγορία:Οίκος του Αννόβερου
Ερνέστος Αύγουστος ΣΤ΄ του Αννοβέρου

Ο **Ερνέστος-Αύγουστος ΣΤ΄**, γερμ. Ernst-August VI (γενν. 19 Ιουλίου 1983) από τον Οίκο των Γουέλφων-Αννοβέρου είναι πρίγκιπας (τιτουλάριος διάδοχος) του Αννοβέρου.

## Βιογραφία
Είναι ο πρωτότοκος γιος του Ερνέστου-Αυγούστου Ε΄ πρίγκιπα (τιτουλάριου βασιλιά) του Αννοβέρου και της Σαντάλ Χοκουλί ιδιοκτήτριας Ελβετικής Σοκολατοποιΐας, κόρης Ελβετού επιχειρηματία ακινήτων. Ο πατέρας του είναι επικεφαλής του Οίκου των Γουέλφων· είναι απόγονος του Γουλιέλμου Β΄ αυτοκράτορα της Γερμανίας, της Βικτωρίας της Βρετανίας, του Γεωργίου Γ΄ της Βρετανίας, του Χριστιανού Θ΄ της Δανίας, κ.ά.

Ο Ερνέστος Αύγουστος Ανδρέας Φίλιππος Κωνσταντίνος Μαξιμιλιανός Ρολφ Στέφανος Λουδοβίκος Ροδόλφος γεννήθηκε, όπως και ο νεότερος αδελφός του Χριστιανός, στο Χίλντεσχαϊμ της Κάτω Σαξονίας. Βαπτίστηκε τρεις μήνες μετά στο κάστρο Μαρίενμπουρκ και -μετά το Ερνέστος- έλαβε τα ονόματα των αναδόχων του: του Φιλίππου ΣΤ΄ της Ισπανίας, του Κωνσταντίνου Β΄ της Ελλάδας (εξαδέλφου τού πατέρα του), κ.ά.

Με τη λήξη του Α΄ Παγκοσμίου Πολέμου, το 1918 η οικογένειά του έχασε το δουκάτο του Μπράουνσβαϊγκ, αλλά κράτησε την περισσότερη από την προσωπική της περιουσία. Ο πάππος του Ερνέστος-Αύγουστος Δ΄ έκανε στη Βρετανία χρήση της πράξης τού 1705 για την απόκτηση Αγγλικής ιθαγένειας των απογόνων της Σοφίας των Βίττελσμπαχ, μητέρας του Γεωργίου Α΄ της Βρετανίας. Έτσι μετά τον Β΄ Παγκόσμιο Πόλεμο μπόρεσε να μείνει στη Βρετανία και να κάνει επιχειρήσεις. Οι γονείς του Ερνέστου-Αυγούστου ΣΤ΄ ζούσαν στο Χάρλινγκχαμ Λοτζ.

## Παραπομπές


## Εξωτερικοί σύνδεσμοι
* 
*Official site of the House of Welf (in German)

Κατηγορία:Οίκος του Αννόβερου
Φελιτσίσιμο Άμπον

Ο **Φελιτσίσιμο Άμπον** (*[[λατινικό αλφάβητο]]: Felicisimo Ampon*), (27 Οκτωβρίου 1920 - 7 Οκτωβρίου 1997), ήταν Φιλιππινέζος πρωταθλητής της αντισφαίρισης. Θεωρείται ο μεγαλύτερος  στην ιστορία αντισφαιριστής των Φιλιππίνων και μόλις πέντε πόδια ψηλός θεωρήθηκε κάποτε ως ο καλύτερος παίκτης του τένις στον κόσμο, λίβρα για λίβρα.

Εκπροσώπησε τις Φιλιππίνες στο κυπέλλο Ντέιβις για σχεδόν 30 χρόνια σε 16 διοργανώσεις από το 1939 έως το 1968, με ρεκόρ 40 νίκες και 35 ήττες. Έχει το ρεκόρ των περισσότερων συνολικά νικών και των περισσότερων νικών στο απλό στην ιστορία της εθνικής ομάδας στο κύπελλο Ντέιβις. 

Ήταν γιος του Φέλιξ Άμπον πρώην πρωταθλητή της αντισφαίρισης και αδελφός της Ντεσιντερία Άμπον η οποία στην εποχή της κυριάρχησε στη γυναικεία αντισφαίριση στην Ασία. Ο Άμπον ξεκίνησε την καριέρα του στους αγώνες της Άπω Ανατολής κερδίζοντας το χρυσό μετάλλιο το 1934. Έχει παίξει δύο φορές στο ερασιτεχνικό πρωτάθλημα Φιλιππίνων και έχασε στα play-off και στις δύο περιπτώσεις. 

Μετά τον πόλεμο κέρδισε το *Γουίμπλεντον πλέιτ* το 1948, ένα τρόπαιο για τους 96 παίκτες που έκαναν πρόωρη έξοδο στον πρώτο και δεύτερο γύρο του πρωταθλήματος του Γουίμπλεντον.
Το 1948 κέρδισε το διεθνές τουρνουά της Κοπεγχάγης, το 1949 κέρδισε τον τίτλο στο *Welsh Championships* και το 1951 κέρδισε στο Σουηδικό πρωτάθλημα σε σκληρό τερέν, αφού νίκησε τον Deyro στον τελικό. Ο Άμπον συμμετείχε στο Παναμερικανικό πρωτάθλημα του 1950 στην πόλη του Μεξικού και κέρδισε στο απλό νικώντας τον Μπίλ Ταλμπερτ στους ημιτελικούς και στον τελικό στον Τομ Μπράουν. Αυτή η νίκη του έδωσε το πρώτο βραβείο του Αθλητή της χρονιάς της ένωσης Φιλιππίνων αθλητών της χρονιάς (PSA).

Το 1951 στο Πρωτάθλημα αντισφαίρισης Ανατολικής Μεσογείου ήταν νικητής στο απλό και φιναλίστ στο μεικτό με συμπαίκτρια την Μπέριλ Μπάρλετ. Το 1952 έφτασε στους προημιτελικούς του γαλλικού όπεν αλλά έχασε από τον Φρανκ Σεντγκμάν Νο 1 στον κόσμο τότε, έφτασε στον τελικό του πρωταθλήματος της Σκωτίας για να χάσει από τον Ian Ayre. Το 1953 επέστρεψε στο Ρολάν Γκαρός και νίκησε τον πρωταθλητή του 1950, Μπατζ Πάτι στον τέταρτο γύρο, πριν χάσει από τον τελικό πρωταθλητή Κεν Ρόζσγουολ στα προημιτελικά. Ήταν ο μικρότερος παίκτης που έπαιξε ποτέ στην ιστορία του Γουίμπλεντον και ο μοναδικός Φιλιππινέζος που έφτασε ποτέ στα προημιτελικά τουρνουά Γκραντ σλαμ και κέρδισε πάνω από 30 ευρωπαϊκά τρόπαια καθ' όλη τη διάρκεια της καριέρας του. Την ίδια χρονιά έχασε στον τελικό στο Όσλο της Νορβηγίας από τον Reymundo Deyro.

Το 1958 στους Ασιατικούς Αγώνες, νικήθηκε και πάλι από τον Deyro στους τελικούς του απλού κερδίζοντας το ασημένιο μετάλλιο. Στη συνέχεια συνεργάστηκε με τον Deyro για να κατακτήσουν στο διπλό το χρυσό μετάλλιο και με την αδελφή του Ντεσιντερία κέρδισαν στο μεικτό το χάλκινο μετάλλιο.

## Παραπομπές


Κατηγορία:Φιλιππινέζοι αντισφαιριστές
Girls Got Rhythm

Το **Girls Got Rhythm** είναι ένα τραγούδι του rock συγκροτήματος AC/DC, που συμπεριλήφθηκε στον δίσκο τους *[[Highway To Hell]]*, το 1979. To κομμάτι γράφτηκε από τον Άνγκους και Μάλκολμ Γιανγκ και τον Μπον Σκοτ. Την ίδια χρονιά το τραγούδι κυκλοφόρησε και σε single. Την ίδια χρονιά κυκλοφόρησε κι ένα EP, στο οποίο συμπεριλήφθηκε ξανά το κομμάτι. Το 1997, κυκλοφόρησε και στο live άλμπουμ *[[Bonfire]]*, του σχήματος. To κομμάτι, καθότι αποτελεί ένα από τα γνωστά του σχήματος, έχει υποστεί και μερικές διασκευές.

## Παραπομπές


## Εξωτερικοί σύνδεσμοι
* Girls Got Rhythm στο Songfacts.com

Κατηγορία:Τραγούδια των AC/DC
Κατηγορία:Singles του 1979
Κατηγορία:Τραγούδια του 1979
Κατηγορία:Singles της Atlantic Records
Walk (τραγούδι, Pantera)

To **«Walk»** είναι ένα τραγούδι του αμερικανικού heavy metal συγκροτήματος Pantera, το οποίο συμπεριλήφθηκε στον δίσκο τους *[[Vulgar Display of Power]]*, το 1992. Πρόκειται για ένα από τα πιο γνωστά τραγούδια του συγκροτήματος, ενώ έχει κυκλοφορήσει και σε live άλμπουμ τους. Το 1993 κυκλοφόρησε και ως single, το οποίο έφτασε στο νούμερο 35 των βρετανικών charts. Το κομμάτι κατέχει ένα χαρακτηριστικό riff, παιγμένο σε 12/8. Το κομμάτι από τη στιγμή της κυκλοφορίας του έχει υποστεί αρκετές διασκευές: Συγκροτήματα όπως οι Fear Factory, οι Trivium και οι Avenged Sevenfold το έχουν διασκευάσει, με τους τελευταίους να το κυκλοφορούν και ως single, το 2007. Σε λίστα του *[[VH1]]*, με τα 40 Σπουδαιότερα Metal τραγούδια, το κομμάτι τοποθετήθηκε στη 16η θέση. Ενώ στο περιοδικό *[[Guitar World]]*, το σόλο του κομματιού ψηφίστηκε το 57ο Καλύτερο σόλο όλων των εποχών.

## Παραπομπές


## Εξωτερικοί σύνδεσμοι
* Το «Walk» στο Pantera Official - YouTube

Κατηγορία:Τραγούδια του 1992
Κατηγορία:Singles του 1993
Κατηγορία:Τραγούδια των Pantera
Κατηγορία:Singles της East West Records
Επαρχία Οβορχανγκάι

Το **Οβορχανγκάι **(μογγολικά: Өвөрхангай, *Öwörhangai*; "νότιο Χανγκάι") είναι ένα από τα 21 αϊμάγκ (επαρχίες) της Μογγολίας, που βρίσκεται στο νότιο τμήμα της χώρας. Η πρωτεύουσα είναι το Αρβαϊχέερ. 

Το Μοναστήρι Σανχ, ένα από τα παλαιότερα και πιο σημαντικά μοναστήρια, βρίσκεται στην επαρχία αυτή, καθώς και τα μοναστήρια Έρντενε Ζούου και Τοβχόν. 

Η επαρχία Οβορχανγκάι πραγματοποίησε τις πρώτες εκδηλώσεις Ειδικών Ολυμπιακών Αγώνων.

## Μεταφορά
Το Αεροδρόμιο Αρβαϊχέερ (AVK/ZMAH) έχει ένα χωμάτινο διάδρομο και εξυπηρετεί τακτικές πτήσεις προς την Ουλάν Μπατόρ και Αλτάι.

Το λεωφορείο ταξιδεύει από το Αρβαϊχέερ προς την Ουλάν Μπατόρ κάθε μέρα.

## Διοικητική Υποδιαίρεση
δεξιά|μικρογραφία|310x310εσ|Τα σουμ του Οβορχανγκάι

## Παραπομπές


## Εξωτερικοί σύνδεσμοι
* 

Κατηγορία:Αϊμάγκ της Μογγολίας
Κόλπος της Αττάλειας

Ο **Κόλπος της Αττάλειας** είναι ένας μεγάλος κόλπος στο βόρειο τμήμα της Θάλασσας του Λεβάντε, στην ανατολική Μεσόγειο Θάλασσα, νότια της επαρχίας της Αττάλειας της Τουρκίας. Δανείζεται το όνομά του από την ομώνυμη πόλη η οποία βρίσκεται μέσα σε αυτόν. Περιλαμβάνει μερικά από τα σημαντικότερα παραθαλάσσια θέρετρα της Τουρκίας και αποτελεί μέρος της Τουρκικής Ριβιέρας.

## Εξωτερικοί σύνδεσμοι
* 

Κατηγορία:Αττάλεια
Άρα (ποταμός)

Ο **Άρα** (ισπανικά: *Río Ara*) είναι ένα ποτάμι στα βορειοανατολικά της Ισπανίας, στη νότια πλαγιά των Πυρηναίων, που πηγάζει στα νότια του ορεινού όγκου της Βινιαμάλα (*Viñamala*), ο οποίος υψώνεται στα 3.298 μ, ανάμεσα σε παγετώνες. Σύντομα συμβάλει με τον ποταμό Αράθας (*Arazas*), που πηγάζει στο Λας Σορόρες (*Las Sorores*), και περνά μέσα από μια κοιλάδα λαξεύοντας τους πάγους, την κοιλάδα της Ορδέσα. Η άνω λεκάνη του βρίσκεται στις παρυφές του Εθνικού Πάρκου της Ορδέσα και του Μόντε Περδίδο. Η άνω κοιλάδα του είναι ένα τυπικό παράδειγμα παγετωνικής κοιλάδας. Στην είσοδο του μακρού  φαραγγιού της Χάνοβας (*Jánovas*) πρόκειται να κατασκευαστεί ένα φράγμα. Σήμερα τον κύριο πληθυσμό της κοιλάδας του Άρα αποτελεί η Βολτάνια. Εκβάλλει στον ποταμό Σίνκα στο ύψος της πόλης Αίνσα.
thumb|left|Ο ποταμός Άρα στην κοιλάδα της Ορδέσα

## Εξωτερικοί σύνδεσμοι
* Ποταμός Άρα από τον Alfredo Ollero
* Εθνικό πάρκο της Ορδέσα και του Μόντε Περδίδο

Κατηγορία:Ποταμοί της Ισπανίας
Κατηγορία:Αραγωνία